***World of Warcraft: Cataclysm*** (også kun ***Cataclysm*** eller ***Cata***) er den tredje utvidelsespakken til MMORPG-en *World of Warcraft*, utviklet av Blizzard Entertainment. Utvidelsen ble avslørt under Blizzcon i august 2009 og utgitt 7. desember 2010. Blizzard tjente over to milliarder kroner første uken spillet var ute.[]

Nytt innhold
------------

Azeroth, hovedverdenen i *World of Warcraft*, fikk en overhaling. Mye av de opprinnelige omgivelsene og oppdragene (engelsk: «quests») i kontinentene Eastern Kingdoms og Kalimdor ble oppdatert med nye, oppdaterte fortellinger og spillopplevelser. Spillerne fikk også muligheten til å bruke selvkontrollerte flygende ridedyr i disse områdene (ikke inkludert *Burning Crusade*-områder på samme kontinenter), som ikke var mulig tidligere. Eldre «dungeons» som tilhørte de oppdaterte områdene ble også overhalt. Det daværende maksnivået på spillerfigurer ble også hevet fra 80 til 85.

Med *Cataclysm* kom det to nye spillerraser: Worgen for «Alliance» og goblin for «Horde». Worgen-rasen er en varulvslignende menneskerase som opprinnelig holdt til i Gilneas, et område og en by i nordvestlige Eastern Kingdoms, og goblin-rasen er én av flere goblingrupper, spesifikt Bilgewater Cartel, som starter i Kezan. Flere rase- og klassekombinasjoner ble også introdusert, som tauren-paladin og -priest, troll-druid og dverg-sjaman. «night elves» fikk også muligheten til å bli «mage» («magiker»), noe som i fortellingen ikke samsvarte med at rasen sverget til å ikke bruke magien («arcane magic») som brukes av klassen. Ifølge Engadget sa Chris Metzen ved BlizzCon i 2009 at «det gir mulighet for å spille skikkelig urgamle 'night elves', om det er noe du virkelig vil, ettersom yngre 'night elves' antageligvis ikke hadde mange muligheter til å lære seg 'arcane'-magi i det siste.»

«Guilds» (engelsk, «laug»; en større spillerskapt gruppe med spillerfigurer under et felles navn) fikk også «guild»-spesifikke prestasjoner («guild achievements») og «guild»-nivåer med forskjellige goder ettersom gruppen oppnår nye nivåer. «Guild»-nivåer ble senere fjernet i *Warlords of Draenor*.

Et nytt yrke («profession»), arkeologi, ble introdusert i *Cataclysm*. Yrket tillater spilleren å samle, sette sammen og bruke gjenstander og lære fortellinger fra forhenværende beboere av Azeroth, og senere andre områder. Den siste utvidelsen som oppdaterte arkeologiyrket er *Battle for Azeroth*.

*Cataclysm* introduserte flere områder, som opprinnelig var tilrettelagte for å avansere fra nivå 80 til nivå 85 (daværende maksnivå). Disse områdene er Mount Hyjal, undervannsområdet Vashj'ir (med tre underområder: Kelp'thar Forest, Shimmering Expanse og Abyssal Depths), det underjordiske Deepholm, Twilight Highlands og Uldum. Det var også introdusert begrensede områder som worgen-startområdet Gilneas, goblin-startområdet Kezan. Spillerne fikk også tilgang til PvP-området Tol Barad, som også har en egen portal som «mage»-spillere kan lage. Spillerrasene gnom («gnome») og troll fikk også oppdaterte startområder, der de tidligere hadde samme startopplevelse som dverger («dwarves») og orker («orcs»). 

Utvidelsen introduserte også «transmogrification», et system der spillerne kan endre utseende på sitt utstyr, samt en oppdatering av Darkmoon Faire, et tivoli som ved oppdateringen holder til på Darkmoon Island (tilgjengelig gjennom portaler ved Goldshire eller Thunder Bluff), som dukker opp første søndag i måneden og blir utilgjengelig etterfølgende søndag.

### «Dungeons» og raid

Ved første oppdatering av *Cataclysm* kom det flere nye «dungeons» og nye raid.

Raidene som ble introdusert først (med tilhørende område) i *Cataclysm* er Baradin Hold (Tol Barad), The Bastion of Twilight (Twilight Highlands), Throne of the Four Winds (Uldum) og Blackwing Descent (Blackrock Mountain). Senere ble The Firelands (Mount Hyjal), som inneholder Ragnaros fra spillets første raid, og Dragon Soul (Tanaris/Dragonblight), der spillerne kjemper mot Deathwing. 

De første «dungeons» for utvidelsen var Blackrock Caverns, Grim Batol, Halls of Origination, Lost City of the Tol'vir, The Stonecore, The Vortex Pinnacle og Throne of the Tides. Oppdaterte versjoner av Deadmines og Shadowfang Keep (begge fra grunnspillet) ble også brukt i høyere vanskelighetsgrad ved maksnivået 85. *Burning Crusade*-raidene Zul'Aman og Zul'Gurub ble også senere omgjort til oppdaterte «dungeons»-opplevelser, som gjorde de opprinnelige raid-versjonene utilgjengelige. End Time, Hour of Twilight og Well of Eternity ble introdusert i en oppdatering sammen med Dragon Soul.

Mottagelse
----------

Utvidelsen *World of Warcraft: Cataclysm* mottok ifølge omtalesamlernettstedet Metacritic «universell anerkjennelse» med en poengssum av 90 ut av 100 mulige poeng. Rasmus Lund-Hansen ved Gamereactor ga utvidelsen 9 ut av 10 poeng, og konkluderer sin anmeldelse med at spillet er «mer velpolert og finpusset enn noensinne», men trekker poeng for at det har «stort sett kjernen av samme spilloppsett som for seks år siden».

I motsetning til videospillkritikerne, så hadde spillerne blandede meninger om utvidelsen.

Fotnoter
--------

**Type numrering**
1. ↑  Disse er «instances», former for innhold i *World of Warcraft* der en spillergruppe må samarbeide for å kjempe seg gjennom fiendtlige skapninger. «Dungeons» og raid er to typer «instances» der spillerne må kjempe mot ikke-spillerstyrte fiender med noen større fiender i mellom (bosser). Gruppestørrelsen for «dungeons» er fem spillere, mens raid (ved *Cataclysm*) var enten 10 eller 25.

Referanser
----------

1. ↑  Kohler, Chris. «World of Warcraft: Cataclysm Will Ship December 7». *Wired* **(engelsk)**. ISSN 1059-1028. Besøkt 7. januar 2023.
2. 1 2  «All the World's a Stage: Cataclysm's new race/class combinations». *Engadget* **(engelsk)**. Besøkt 7. januar 2023. «Night elf mages are probably the most like proper outcasts among all the new combinations, since they openly practice something their race has sworn to abandon. As Metzen mentioned at BlizzCon, they're also a good opportunity to play a really ancient character, if that's what you'd like to do, since young night elves probably wouldn't have had much opportunity to study arcane magic lately. So if you're going to be a night elf mage, keep in mind that your character has probably been very solitary for a very long time, unless he or she would have studied either in secret, or in exile.»
3. ↑  perculia (29. juni 2014). «Guild Leveling Effectively Removed in Warlords of Draenor». *Wowhead* **(engelsk)**. Besøkt 7. januar 2023.
4. ↑  «Archaeology will not receive updates in Shadowlands». *Blizzard Watch* **(engelsk)**. 13. juli 2020. Besøkt 7. januar 2023.
5. ↑  Polhamus, Blaine (2. desember 2022). «Where to find Archaeology training in WoW Dragonflight | Archeology trainer location». *Dot Esports* **(engelsk)**. Besøkt 7. januar 2023.
6. ↑  «World of Warcraft: Cataclysm». *Metacritic* **(engelsk)**. Besøkt 7. januar 2023.
7. ↑  Lund-Hansen, Rasmus. «World of Warcraft: Cataclysm - Anmeldelse». *Gamereactor Norge* **(norsk)**. Besøkt 7. januar 2023.
8. ↑  Kinney, Tanner (8. august 2020). «World Of Warcraft: Ranking Every Expansion Pack From Worst To Best, According To Metacritic». *Game Rant* **(engelsk)**. Besøkt 7. januar 2023. «Critics were absolutely in love with the expansion's attempts to revitalize what had become somewhat stale. Fans, on the other hand, were divided on whether this was a good idea or not. Some fans thought that the streamlined quests were much needed, while others felt it ruined the "challenge."»
9. ↑  L. Nikola (30. november 2022). «All World of Warcraft Expansions in Order - Listed - Prima Games». *primagames.com*. Besøkt 7. januar 2023. «Cataclysm… was game-changing. In all of the good ways and bad ways. This is the first expansion that got legitimate hate. Of course, Cataclysm brought radical changes in the game that were also positively received by the community.»
10. ↑  Carter, Chris (7. september 2018). «A complete ranking of every era of World of Warcraft, as voted by our community». *Destructoid* **(engelsk)**. Besøkt 7. januar 2023. «Going with the controversial decision to blow up much of the original world (which caused some Vanilla players to leave immediately), Cataclysm was polarizing from the get-go.»

Eksterne lenker
---------------

* Offisielt nettsted Rediger på Wikidata

* (en) World of Warcraft – kategori av bilder, video eller lyd på Commons Rediger på Wikidata
* (en) *World of Warcraft: Cataclysm* hos MobyGames Rediger på Wikidata

* (en) *World of Warcraft: Cataclysm* hos MobyGames Rediger på Wikidata

* (en) *World of Warcraft: Cataclysm* på Internet Movie Database Rediger på Wikidata

* (en) *World of Warcraft: Cataclysm* på Behind The Voice Actors Rediger på Wikidata

* (en) *World of Warcraft: Cataclysm* hos VGMdb Rediger på Wikidata

| * v
* d
* r
*Warcraft* |
| --- |
| *Warcraft* | 
* *Warcraft: Orcs & Humans*
* *Warcraft II: Tides of Darkness*
* *Warcraft III: Reign of Chaos*
* *Warcraft III: The Frozen Throne*

 | World of Warcraft |
| *World of Warcraft* | 
* Arter og fraksjoner i *World of Warcraft*

|  |  |
| --- | --- |
| Utvidelser | 
* *The Burning Crusade*
* *Wrath of the Lich King*
* *Cataclysm*
* *Mists of Pandaria*
* *Warlords of Draenor*
* *Legion*
* *Battle for Azeroth*
* *Shadowlands*
* *Dragonflight*

 |

 |
| *Warcraft*-verdenen | 
* Azeroth
* Illidan Stormrage

 |
| Relaterte spill | 
* *Hearthstone*
* *Heroes of the Storm*

 |


| * v
* d
* r
Blizzard Entertainment |
| --- |
| *Warcraft*-serien | 

|  |  |
| --- | --- |
| Originalserie | 
* *Warcraft: Orcs & Humans*
* *Warcraft II: Tides of Darkness*
* *Warcraft II: Beyond the Dark Portal*
* *Warcraft III: Reign of Chaos*
* *Warcraft III: The Frozen Throne*

 |
| ***World of Warcraft*** | 
* *The Burning Crusade*
* *Wrath of the Lich King*
* *Cataclysm*
* *Mists of Pandaria*
* *Legion*
* *Battle for Azeroth*
* *Shadowlands*
* *Dragonflight*

 |
| Annet *Warcraft* | 
* *Hearthstone*
* Warcraft 3 Editor

 |

 |  |
| *Diablo*-serien | 
* *Diablo*
* *Diablo II*
	+ *Lord of Destruction*
	+ *Resurrected*
* *Diablo III*
	+ *Reaper of Souls*
* *Diablo Immortal*
* *Diablo IV*

 |
| *Starcraft*-serien | 
* *StarCraft*
* *StarCraft: Brood War*
* *StarCraft II: Wings of Liberty*
* *StarCraft II: Heart of the Swarm*
* *StarCraft II: Legacy of the Void*

 |
| Andre spill | 
* *Battle Chess*
* *The Lost Vikings*
* *Rock N' Roll Racing*
* *Heroes of the Storm*
* *Overwatch*
* *Overwatch 2*

 |
| Nøkkelpersoner | 
* Jeff Kaplan
* Aaron Keller
* Chris Metzen
* Mike Morhaime
* Rob Pardo
* Frank Pearce

 |
| Annet | 
* Activision Blizzard
* Battle.net
* BlizzCon
* *Candy Crush Saga*

 |

Portal: Videospill